《绕行遇猎》
宋代·孙岩

搜山炬火纵横飞，百兽猝起惊且驰。
出明入暗眼光乱，强者或脱弱者悲。
儿郎汹汹山粗匿，杀气随风撼松栎。
宋{左犭右足}韩獹不尽纵，齧索腾陵求赴敌。
清霜屡降草莽衰，相与即禽真汝时，
跳坡蓦涧殊未已，扶桑东面推红曦。
大矟将军山下住，摧颓略记衔枚路。
观汝角逐心悠悠，风枭旌斾何时休。

作者简介：徽州休宁人，字次皋，号爽山。孙嵩弟。诗清劲苦淡，如其为人。有《爽山集》。